กรณีศึกษา การใช้ AI เข้ามาช่วยฝึกทักษะ การพูดภาษาอังกฤษ
ผู้สนับสนุน.. จากผู้ทดสอบความชำนาญภาษาอังกฤษ EF English Proficiency Index (EF EPI)   2.3 ล้านคนจาก 100 ประเทศทั่วโลก ปีล่าสุดประเทศไทยอยู่ในอันดับที่ 74 ลดลงกว่าปีที่แล้ว 10 อันดับ ซึ่งถูกจัดอยู่ในกลุ่มประเทศที่มีทักษะภาษาอังกฤษต่ำสุดในโลก  SEAC เล็งเห็นปัญหาและความท้าทายนี้ จึงได้ร่วมมือกับ ELSA สตาร์ตอัปด้านการศึกษาจากประเทศสหรัฐอเมริกา เพื่อนำเสนอการเรียนรู้ และ ฝึกฝนทักษะการพูดภาษาอังกฤษให้กับคนไทย  เรื่องนี้น่าสนใจขนาดไหน ลงทุนแมนจะเล่าให้ฟัง
13 พ.ย. 2562

ผู้สนับสนุน..
กรณีศึกษา การใช้ AI เข้ามาช่วยฝึกทักษะ การพูดภาษาอังกฤษ / โดย ลงทุนแมน
จากผู้ทดสอบความชำนาญภาษาอังกฤษ EF English Proficiency Index (EF EPI)  
2.3 ล้านคนจาก 100 ประเทศทั่วโลก
ปีล่าสุดประเทศไทยอยู่ในอันดับที่ 74 ลดลงกว่าปีที่แล้ว 10 อันดับ
ซึ่งถูกจัดอยู่ในกลุ่มประเทศที่มีทักษะภาษาอังกฤษต่ำสุดในโลก
ตัวเลขดังกล่าวกำลังสะท้อนให้เห็นว่า..
ระบบการศึกษาที่ผ่านมา ไม่สามารถช่วยให้เรา
ฝึกความชำนาญภาษาอังกฤษให้ทัดเทียมประเทศอื่น
SEAC เล็งเห็นปัญหาและความท้าทายนี้ จึงได้ร่วมมือกับ ELSA สตาร์ตอัปด้านการศึกษาจากประเทศสหรัฐอเมริกา
เพื่อนำเสนอการเรียนรู้ และ ฝึกฝนทักษะการพูดภาษาอังกฤษให้กับคนไทย
เรื่องนี้น่าสนใจขนาดไหน
ลงทุนแมนจะเล่าให้ฟัง
“ไม่ว่าจะเป็นการเขียนหรือการฟังภาษาอังกฤษ เราทำได้ดี 
แต่ไม่ใช่กับการพูด เพราะแทบจะไม่มีใครเข้าใจเราเลย”
เรื่องนี้ถือเป็นหนึ่งสิ่งสำคัญที่ทำให้คุณวู แวน นักธุรกิจสาวชาวเวียดนาม 
ที่เคยได้เดินทางไปศึกษาต่อระดับ MBA ที่มหาวิทยาลัยสแตนฟอร์ด 
ตัดสินใจก่อตั้งบริษัทสตาร์ตอัปฝึกทักษะการพูดภาษาอังกฤษขึ้นมา
คุณวู พบว่า
แม้เราจะเก่งภาษาอังกฤษแค่ไหน 
หากเราสื่อสารไม่เข้าใจ 
ความน่าเชื่อถือของเราจะน้อยลงทันที
โดยเฉพาะนักเรียนจากเอเชียส่วนใหญ่ที่เข้าใจในหลักไวยากรณ์ แต่ไม่สามารถประยุกต์เป็นภาษาที่สื่อสารให้ชาวต่างชาติเข้าใจ
สิ่งเหล่านี้ทำให้ คุณวู แวน ตัดสินใจร่วมลงทุนในเทคโนโลยี AI จนในที่สุดกลายมาเป็นแอปพลิเคชัน ELSA หรือ English Language Speech Assistant
ELSA Speak เป็นแพลตฟอร์มฝึกการพูดภาษาอังกฤษ ที่ได้รับการยกย่องให้เป็นแอปพลิเคชันด้าน AI อันดับ 5 ของโลก
โดยนำเทคโนโลยี AI ที่แม่นยำในเรื่อง Speech Recognition ซึ่งเป็นลิขสิทธิ์เฉพาะที่รวบรวมสำเนียงการพูดภาษาอังกฤษจากคนที่ไม่ได้เป็นเจ้าของภาษาไว้มากที่สุดในโลก มาใช้ในการแยกแยะการออกเสียงภาษาอังกฤษของเรา และนำมาวิเคราะห์ว่าเราอ่านถูกหรือผิดตรงไหน และต้องแก้ไขเป็นอะไร ทั้งในรูปแบบของคำหรือประโยคสนทนา
นอกจากนี้ ระบบของ ELSA Speak ยังมีแบบทดสอบเพื่อวัดระดับการเรียนรู้  
เพื่อให้ระบบแนะนำหลักสูตรและแนวทางการพัฒนาเฉพาะบุคคล
ซึ่งการฝึกฝนบน ELSA Speak ถูกออกแบบมาให้งานง่าย มีความสนุกสนาน ไม่ต่างอะไรจากการเล่นเกมที่มีคุณครูเป็นหุ่นยนต์ คอยเฉลยการออกเสียงภาษาอังกฤษที่ถูกต้องแบบเรียลไทม์
เทคโนโลยีเหล่านี้ถูกย่อลงมาให้อยู่ในรูปแบบแอปพลิเคชันบนสมาร์ตโฟน
ทำให้เราใช้งานได้ไม่ว่าจะอยู่ที่ไหน เมื่อไหร่
ต่างจากการเรียนรูปแบบเก่าที่สถาบันภาษา
อีกหนึ่งข้อได้เปรียบของแพลตฟอร์มการเรียนรู้ ELSA Speak ก็คือ 
การสเกลของธุรกิจที่ตอนนี้มีหลักสูตรให้เราได้เรียนรู้กว่า 6,000 บทเรียน
ปัจจุบัน ELSA Speak มีผู้ใช้งานกว่า 5 ล้านคน ใน 101 ประเทศทั่วโลก
และติดอันดับ 10 “A.I. Must-have Apps That Will Make Your Phone Smarter” 
จาก Analytics India Magazine โดยได้รับรางวัลร่วมกับแอปพลิเคชันชั้นนำของ Google อย่าง Google Allo และ Google Assistant
เรื่องนี้ก็ถือเป็นหนึ่งก้าวสำคัญของประเทศไทย ที่เริ่มต้นมาจาก SEAC 
สถาบันการเรียนรู้ตลอดชีวิตของไทยที่เล็งเห็นถึงแนวโน้มความชำนาญภาษาอังกฤษของเรา
ประเทศไทยของเราถือเป็นหนึ่งในประเทศที่มีนักท่องเที่ยวต่างชาติ
มาเที่ยวกว่า 38 ล้านคน ต่อปี และเติบโตเฉลี่ยสูงถึง 11.45% ต่อปี
ภาษาอังกฤษจึงเป็นเครื่องมือสำคัญ ที่ไม่เพียงแต่ยกระดับการสื่อสารกับชาวต่างชาติของคนไทย
แต่ยังยกระดับธุรกิจภาคการท่องเที่ยวและการบริการได้อย่างมีประสิทธิภาพ
ซึ่งถ้าใครมีความชำนาญในภาษาอังกฤษก็น่าจะได้เปรียบและเติบโตไปพร้อมกับแนวโน้มของประเทศได้
สำหรับคนที่สนใจฝึกฝนทักษะการพูดภาษาอังกฤษกับ ELSA Speak สามารถสมัครผ่าน SEAC เพื่อรับราคาพิเศษกว่าการสมัครเองบนแอพฯ ได้ที่